de venis avium. 



539 



quoque ramis quibusdam cum vena maiore sublinguali interna com- 

 municat. Praeterea in ipsam in Gallo gallinaceo effunduntur venae 

 carunculae sive cristae submentalis. 



6 VENA FACIALIS EXTERNA S. POSTERIOR. 

 § 18. 



Systemate huius venae devehitur imprimis sanguis, qui ex parti- 

 bus faciei et cranii externis refluens in regione ossis quadrati colligi- 

 tur, videmusque ibi in posteriore eius ossis latere truncum venae 

 facialis externae (Tab. XXXVI. Fig. II. 14 et 15) constitutum hisce 

 venis: a. faciali cutanea, b. palpebraii posteriore commu- 

 ni, c. temporalibus cutaneis et muscularibus, d. auricu- 

 laribus, e. reti mirabili venoso quadratopterygoideo. 



a. VENA FACIALIS CUTANEA. 

 § 19. 



Vena haec, cum vena transversa faciei hominis conferenda, 

 radices habet in cute regionis frontalis, inque Meleagride Gallopavone 

 (Tab. XXXVII. Fig. VI. 7% 7,7,7**.) exoritur in caruncula nasali, qua 

 parte, ut sit apta, quae sanguinis illinc refluentis magnam copiam defe- 

 rat, iam lumine haud exiguo est praedita. Simili ratione ipsa in Gallo 

 gallinaceo oritur, qui vice istius carunculae crista sive pectine nasali 

 est ornatus. Cuius quidem sanguis copiosus permultis venulis, fre- 

 quentissimas inter se anastomoses exhibentibus, colligitur, quae ad 

 basin cristae descendentes iunguntur compluresque efficiunt truncos. 

 Hi cristam deserendo dextrorstim et sinistrorsum discurrunt, ita qui- 

 dem, ut qui sunt postici marginem supraorbitalem petant ipsum 

 perforaturi atque cum venis ad systema ophthalmicum pertinentibus 

 iunctum ituri, antici porro ad venas nasi externi currant, medii deni- 

 que in unum utrinque truncum confluentes utramque venam facialem 



